Diari Oficial de la Generalitat Valenciana


Sumari del DOGV 1511, del 26-03-1991 (1991/820693)

RESOLUCIÓ de 19 de febrer de 1991, de l'Institut Valencià de la Joventut, per la qual es convoca el «Circuit Rock-91 », de la Comunitat Valenciana.
---------------------------------------------------------------------------------------------------------------------------------------------------

### Dades del document

Número de DOGV
:   1511

Data del DOGV
:   26-03-1991

Secció del DOGV
:   ALTRES DISPOSICIONS

Número del document
:   1991/820693


Data del document
:   19-02-1991

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 19 de febrer de 1991, de l'Institut Valencià de la Joventut, per la qual es convoca el "Circuit Rock-91", de la Comunitat Valenciana.  
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb allò que disposa l'article 7 de la Llei de la Generalitat Valenciana 4/1989, de 26 de juny, de l'Institut Valencià de la Joventut, resolc:  
Article únic  
Convocar el «Circuit Rock-91» de la Comunitat Valenciana, que es regirà per les bases que figuren en l'annex d'aquesta resolució.  
DISPOSICIO FINAL  
Primera  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
València, 19 de febrer de 1991.  
El Director General de l?IVAJ:   
Joan Calabuig i Rull.  
ANNEX  
Bases del Circuit Rock-91 de la Comunitat Valenciana  
1. Participants  
Hi podran participar totes aquelles bandes residents a la Comunitat Valenciana els membres de les quals siguen menors de 30 anys, i que en siguen autors del repertori, independentment de l'idioma en que s'expressen. Seran considerades vàlides totes aquelles bandes que s'engloben en el pop-rock, i s'admeten dins d'aquests límits les seues variacions (ska, reggae, punk, rith'blues, rock&roll, garatge, psiquedèlia, rock simfònic, electrònic, rap, etc) i en el heavy metal amb les seues diferents versions (rock dur, heavy metal, trash metal, speed metal, hard core).  
2. Inscripció   
La inscripció es realitzarà omplint la butlleta d'inscripció segons el model que s'inclou en la base vuitena d'aquest annex, adjuntant-hi una fotocòpia del DNI de tots els membres de la banda, i una fotografia del grup i una cinta de cassette amb els temes musicals que es presentaran al circuit.  
Tot això es presentarà en un sobre tancat, indicant-hi «per al Circuit Rock-91», a l?Institut Valencià de la Joventut, carrer del Mar, 54, dreta, 46039 València.  
Les inscripcions es realitzaran en les dates següents:  
1.ª inscripció: fins el 31 de març de 1991.  
2.ª inscripció: de l'1 al 31 d'abril de 1991.  
3.ª inscripció: de l'1 al 30 de maig de 1991.  
4.ª inscripció: de l'1 al 30 de juny de 1991.  
3. Requisits  
La cassette s'hi haurà de presentar enregistrada a velocitat normal i amb una duració de 3.ª 10 minuts. L'enregistrament haurà de realitzar-se en la cara A de la maqueta i deixant un espai de cinc segons al principi.  
Les bandes que es presenten hauran de poder portar a cap un repertori en directe de 30 minuts com a mínim.  
4. Fases del circuit  
4.1. El circuit constarà de les fases següents:  
a) Primera fase: les cassettes se seleccionaran en funció de la qualitat i l?originalitat dels temes pesentats.  
b) Segona fase: les bandes seleccionades en la fase anterior actuaran en una de les sales seleccionades per al Circuit Rock-91.  
c) Tercera fase: les millors bandes de cada inscripció seran seleccionades per a enregistrar un single promocional.  
d) Quarta fase: les bandes seleccionades en aquesta última fase actuaran en un concert conjunt, en el qual presentaran el single del premi.  
4.2. Els participants hauran d'aportar, per a cadascun dels concerts, els seus instruments i amplificadors. L'organització aportarà la sonorització i la il·luminació.  
Independentment del desenvolupament de les fases, el circuit continuarà programant actuacions, en les quals podran participar totes les bandes que s'hi presenten.  
5. Premis  
Cadascuna de les bandes seleccionades per a participar en el «Circuit Rock-91» rebrà per cada actuació 30.000 PTA.  
Les bandes que accedesquen a la tercera fase obtindran l?enregistrament d'un single de promoció.  
6. Criteris de selecció  
El director general de l'Institut Valencià de la Joventut nomenarà una comissió d'experts per a procedir a la selecció de les bandes en les diferents fases.  
7. Acceptació de les bases  
La participació en el «Circuit Rock-91» comporta l'acceptació de les bases.  
8. Model de sol·licitud  
Butlleta d'inscripció Rock-91  
A) Nom del grup:  
   
B) Fitxa dels components del grup:  
 Nom i cognoms Edat Instrument  
1.   
2.   
3.   
4.   
5.   
6.   
7.   
C) Fitxa dels temes de la maqueta:  
 Títol Autor de la música Autor de la lletra  
1.   
2.   
3.   
4.   
D) Duració del repertori per al concert minuts  
Manager i agent artístic (si n'hi ha):  
   
E) Dades del representant del grup: 1  
Nom i cognoms   
Adreça Telèfon   
Població Província   
Edat DNI